Държавен вестник, бр. 86, 2016 г., стр. 35

БРОЙ  86	
Д Ъ Р Ж А В Е Н  В Е С Т Н И К 	
СТР.  35  
12. подпомага дейностите по Механизма 
на планиране на информационните ресурси 
в администрациите и съответствието на кон-
кретните планове с изискванията на закона, 
ефективното използване на съществуващите 
информационни ресурси, вписани в регистъра 
на информационните ресурси в администра-
цията, стратегиите и програмите в областта 
на електронното управление;
13. обезпечава контрола върху спазването на 
изискването за обмяната между администра-
тивните органи само в електронна форма на 
заявления на граждани и организации, актове 
на съда, както и актове на административни 
и други органи, постъпили първоначално на 
хартиен носител;
14. следи за спазване на изискването адми-
нистративните органи да предоставят помежду 
си вътрешни електронни административни 
услуги, свързани с осъществяването на право-
мощията им и с извършването на електронни 
административни услуги на гражданите и 
организациите;
15. обезпечава контрола върху използването 
от администрациите на единни стандарти и 
правила, установяващи технологични и функ-
ционални параметри, които се поддържат от 
информационните им системи за постигане 
на оперативна съвместимост;
16. обезпечава контрола върху спазването 
на изискванията за оперативна съвместимост 
по отношение на лицата, осъществяващи 
публични функции, и организациите, предос-
тавящи обществени услуги, при предоставяне 
на вътрешни електронни административни 
услуги, освен ако в закон е предвидено друго;
17. обезпечава контрола върху поддържане-
то на функционалност и интерфейси за автома-
тизирано подаване, съответно обслужване, на 
стандартизирани заявки за административни 
услуги по електронен път на информацион-
ните системи на административните органи;
18. реализира и поддържа публично наци-
онално хранилище и система за контрол на 
версиите на изходния програмен код и техни-
ческата документация на информационните 
системи в администрациите;
19. участва в изготвянето на отчет за със-
тоянието и годишен план за развитието и 
обновяването на информационните ресурси в 
администрацията и информационните ресурси 
на Единната електронна съобщителна мрежа 
на държавната администрация и за нуждите 
на националната сигурност;
20. координира, контролира и осигурява 
интеграция на информационните системи на 
административните органи с централните 
системи за електронно управление и с тези на 
държавите – членки на Европейския съюз, с 
цел създаване на възможност за предоставяне 
на трансгранични електронни администра-
тивни услуги;
21. изгражда и поддържа единен портал 
за достъп до електронните административни 
услуги;
22. подпомага администрациите в дефи-
нирането на структурата и съдържанието на 
наборите от данни за публикуване в Портала 
за отворени данни по Закона за достъп до 
обществена информация;
23. публикува ежемесечно актуална ин-
формация по чл. 7п ЗЕУ за дейността на 
агенцията в машинночетим отворен формат, 
включително чрез портала за отворени данни;
24. изготвя годишния списък с приоритетни 
набори от данни, които да бъдат публикувани 
в отворен формат в интернет съгласно чл. 15б, 
ал. 3 от Закона за достъп до обществена ин-
формация;
25. създава и поддържа Портал за отво-
рени данни, осъществява контрол относно 
пълнотата на информацията и сроковете за 
нейното публикуване и участва в разработване 
и усъвършенстване на нормативната уредба 
по отношение на отворените данни;
26. изготвя на всеки три години, оповес-
тява публично и предоставя на Европейската 
комисия обобщен доклад относно наличието 
на информация за повторно използване, пре-
доставяна от организациите от обществения 
сектор, условията, при които тя се предоставя, 
и практиките за правна защита;
27. осъществява реализирането на дейности 
в сферата на отворените данни – анализ на 
данни, цифрова грамотност в администраци-
ята и други, предвидени в стратегически и 
програмни документи. 
Чл. 19. Дирекция „Електронна идентифи-
кация“ подпомага председателя на агенцията 
при провеждане на държавната политика в 
областта на електронните удостоверителни 
услуги и електронната идентификация, като:
1. изготвя предложения за секторите, в 
които се използват секторни електронни 
идентификатори, включително провежда про-
цедура по съгласуване с Комисията за защита 
на личните данни;
2. участва в разработването на проекти на 
нормативни актове, свързани със ЗЕИ;
3. осъществява сътрудничеството по чл. 12, 
параграфи 5 и 6 от Регламент (ЕС) № 910/2014 
на Европейския парламент и на Съвета от 
23 юли 2014 г. относно електронната иден-
тификация и удостоверителните услуги при 
електронни трансакции на вътрешния пазар 
и за отмяна на Директива 1999/93/ЕО (ОВ, L 
257/73 от 28 август 2014 г.), наричан по-нататък 
„Регламент (ЕС) № 910/2014“;
4. осъществява правомощия по Регламент 
(ЕС) № 910/2014;
5. координира политиката по използване 
на доверителни услуги в държавната адми-
нистрация;